ભારતની ટેબલ ટેનિસ સ્ટાર મણિકા બત્રાએ 21મી કોમનવેલ્થ ગેમ્સમાં અદ્દભુત પ્રદર્શન કરતા કુલ ચાર મેડલ પોતાના નામે કર્યા હતા. રવિવારે મણિકાએ જી.સાથીયાન સાથે મળીને મિક્સ્ડ ડબલ્સમાં બ્રોન્ઝ મેડલ જીત્યો હતો જે વર્તમાન ગેમ્સમાં તેનો ચોથો મેડલ હતો. જ્યારે દિગ્ગજ ખેલાડી શરત કમલે પણ મેન્સ સિંગલ્સમાં બ્રોન્ઝ મેડલ સાથે અભિયાન સમાપ્ત કર્યું હતું. ભારતીય ટેબલ ટેનિસ ટીમે કુલ ત્રણ ગોલ્ડ, બે સિલ્વર અને ત્રણ બ્રોન્ઝ મેડલ જીત્યા હતા. જે કોમનવેલ્થમાં ભારતનું અત્યાર સુધીનું સર્વશ્રેષ્ઠ પ્રદર્શન છે.